stanford-oval/wikipedia huggingface dataset:
วัดหนองก๋าย

| วัดหนองก๋าย |
| --- | --- |


ที่ตั้ง: ตำบลสันป่ายาง อำเภอแม่แตง จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหนองก๋าย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสันป่ายาง อำเภอแม่แตง จังหวัดเชียงใหม่
วัดหนองก๋ายมีตามตำนานพื้นบ้านเล่าว่า บริเวณวัดหนองก๋ายปัจจุบัน เป็นสถานที่ซึ่งพระพุทธเจ้าได้ทรงเสด็จผ่านเพื่อไปประทับรอยพระพุทธบาทบนเขาพระพุทธบาท 4 รอย เมื่อครั้งพุทธกาล แต่เดิมเป็นวัดร้างจน สำนักงานพระพุทธศาสนาแห่งชาติระบุตั้งวัดเมื่อ พ.ศ. 2297 จนพระปลัดประเสริฐเดินธุดงค์มาที่จังหวัดเชียงใหม่ เพื่อขึ้นไปสักการะพระพุทธบาทสี่รอย ท่านได้มาเจอวัดร้างแห่งนี้แล้วได้ทำความสะอาดวิหาร ภายหลังบูรณะและได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
โบราณสถานที่สำคัญ ได้แก่ วิหารอาคารก่ออิฐถือปูนยกพื้นสูง แต่งเป็นชั้นเขียงขนาด 8 ห้อง โดยเป็นห้องมุขโถงทางด้านหน้า 1 ห้อง หลังคาทรงจั่วเรียงกัน 2 ตับ ซ้อนกัน ตอนหน้า 3 ชั้นตอนหลัง 2 ชั้น โครงสร้างวิหารเป็นเสาไม้กลมคู่นอก และคู่ใน รองน้ำหนักส่วนหลังคาภายใน มีภาพเขียนประติมากรรมฝาผนัง วัดมีเจดีย์ประธานจัดเป็นทรงระฆังที่ส่วนยอดมีลักษณะพิเศษ กล่าวคือ ปลียอดแบบทรงกรวยเรียงซ้อนกัน 3 ชั้น
คลังภาพ

พระประธานอายุ 1,300 ปี
เจดีย์
จิตรกรรมฝาผนัง
อุโบสถทรงเจดีย์พุทธคยา อยู่ในระหว่างการก่อสร้าง
สะพานลอย

สะพานลอยข้ามทางรถไฟ
สะพานลอย คือสะพานที่ใช้ในการข้ามถนนเพื่อความปลอดภัยของผู้สัญจรทางถนน เช่น ผู้เดินเท้า ผู้ขี่จักรยาน ผู้ขี่ม้าและสัตว์อื่น ๆ มากกว่าการสัญจรโดยยานพาหนะอื่น ๆ จึงมีน้ำหนักเบากว่าสะพานสำหรับยานพาหนะ แต่ก็มีจุดบอดหลายเรื่องคือแสงสว่างไม่เพียงพอและเสี่ยงต่ออาชญกรรม และอาจมีข้อจำกัดการใช้งานสำหรับกลุ่มผู้สูงอายุ , ผู้ทุลลภาพ ในประเทศแถบยุโรปและอเมริกามักไม่ค่อยเห็นสะพานลอยเท่าไร ส่วนใหญ่จะติดตั้งสะพานลอยเฉพาะทางด่วนหรือถนนที่ใช้ความเร็วสูง
สนามกีฬาพาร์เกิน

| --- | --- |
ยูฟ่า 
th
ชื่อเดิม: Telia Parken (2014–2020)
ที่ตั้ง: Per Henrik Lings Allé 2, DK-2100 Østerbro, โคเปนเฮเกน, เดนมาร์ก
พิกัด: 55°42′08.89″N 12°34′19.93″E﻿ / ﻿55.7024694°N 12.5722028°E﻿ / 55.7024694; 12.5722028
ขนส่งมวลชน:  สถานี Trianglen
เจ้าของ: พาร์เกินสปอร์ตแอนด์เอนเตอร์เทนเมนต์
ผู้ดำเนินการ: F.C. København & Stadion
ความจุ: 38,065 ที่นั่ง (ติดเก้าอี้ทุกตัว)
สถิติผู้ชม: 60,000 (ฮิสทรีเวิลด์ทัวร์, 14 สิงหาคม ค.ศ. 1997)
ขนาดสนาม: 105 x 68 เมตร (114.8 x 74.3 ไร่)
พื้นผิว: หญ้า
การก่อสร้าง
ลงเสาเข็ม: ค.ศ. 1990
เปิดใช้สนาม: 9 กันยายน ค.ศ. 1992
ปรับปรุง: ค.ศ. 2001 และ 2009
งบประมาณในการก่อสร้าง: 640 ล้านโครเนอ (85.3 ล้านยูโร)
สถาปนิก: Gert Andersson
การใช้งาน
ฟุตบอลทีมชาติเดนมาร์ก (1992–ปัจจุบัน) สโมสรฟุตบอลโคเปนเฮเกน (1992–ปัจจุบัน)
สนามกีฬาพาร์เกิน หรือรู้จักกันสั้น ๆ ว่า พาร์เกิน หรือชื่อเดิม: Telia Parken (2014–2020) เป็นสนามฟุตบอลที่ตั้งอยู่ในเขต Indre Østerbro ของกรุงโคเปนเฮเกน ประเทศเดนมาร์ก ก่อสร้างระหว่าง ค.ศ. 1990 ถึง 1992 สนามแห่งนี้มีหลังคาที่เปิด-ปิดได้และมีความจุ 38,065 ที่นั่งสำหรับการแข่งขันฟุตบอล โดยเป็นสนามเหย้าของสโมสรฟุตบอลโคเปนเฮเกนและฟุตบอลทีมชาติเดนมาร์ก นอกจากนี้ ในการจัดคอนเสิร์ต สนามสามารถรองรับความจุได้มากกว่าตอนที่แข่งขันฟุตบอล โดยสามารถรองรับได้ถึง 50,000 คนในกรณีที่มีเวทีอยู่ปลายสนาม และ 55,000 คนในกรณีที่มีเวทีอยู่กลางสนาม
พาร์เกินเป็นหนึ่งใน 12 สนามที่ใช้จัดแข่งขันฟุตบอลชิงแชมป์แห่งชาติยุโรป 2020 โดยจัดการแข่งขันในรอบแบ่งกลุ่มทั้งสามนัดและรอบ 16 ทีมสุดท้าย
เกอราเนียม ซึ่งเป็นภัตตาคารมิชลินระดับ 3 ดาว ตั้งอยู่บนชั้น 8 ของสนามแห่งนี้
แหล่งข้อมูลอื่น

Official website เก็บถาวร 2020-08-14 ที่ เวย์แบ็กแมชชีน
Tourist info from copenhagen.com เก็บถาวร 22 มกราคม 2013 ที่ เวย์แบ็กแมชชีน
Stadium Guide Article
Parken Stadium
| ก่อนหน้า |  | สนามกีฬาพาร์เกิน |  | ถัดไป |
| --- | --- | --- | --- | --- |
| สนามกีฬาเวมบลีย์  ลอนดอน |  | สนามแข่งขันนัดชิงชนะเลิศ ยูโรเปียนคัพวินเนอร์สคัพ  (1994) |  | ปาร์กเดแพร็งส์  ปารีส |
| สนามกีฬาลุจนีกี  มอสโก |  | สนามแข่งขันนัดชิงชนะเลิศ ยูฟ่าคัพ  (2000) |  | เว็สท์ฟาเลินชตาดีอ็อน  ดอร์ทมุนท์ |
| โกลบอารีนา  สต็อกโฮล์ม |  | สถานที่จัดการแข่งขัน การประกวดเพลงยูโรวิชัน  (2001) |  | Saku Suurhall ทาลลินน์ |
| ด ค กสนามกีฬาฟุตบอลชิงแชมป์แห่งชาติยุโรป 2020 |
| --- | --- |
  โยฮัน ไกรฟฟ์อาเรนา (อัมสเตอร์ดัม)   สนามกีฬาโอลิมปิก (บากู)   ลาการ์ตูฆา (เซบิยา)   อาเรนานัตซียอนาเลอ (บูคาเรสต์)   ปุชกาชออเรนอ (บูดาเปสต์)   สนามกีฬาพาร์เกิน (โคเปนเฮเกน)   แฮมป์เดนพาร์ก (กลาสโกว์)   สนามกีฬาเวมบลีย์ (ลอนดอน)   อัลลีอันทซ์อาเรนา (มิวนิก)   สตาดีโอโอลิมปีโก (โรม)   สนามกีฬาเครสตอฟสกี (เซนต์ปีเตอส์เบิร์ก) 
| ด ค กฟุตบอลทีมชาติเดนมาร์ก |
| --- | --- |
ทั่วไป:  สหภาพฟุตบอลเดนมาร์ก  ผู้จัดการทีม 
สนาม:  สนามกีฬาพาร์เกิน  Idrætsparken 
สถิติ:  ผลการแข่งขัน 1950–1959  1960–1969  1970–1979  1980–1989  1990–1999  2000–2009  2020–ปัจจุบัน  สถิติ 
ผู้เล่น:  ลงเล่นมากกว่า 25 นัด  ผู้เล่นทั้งหมด 
ฟุตบอลโลก:  สรุป  1986  1998  2002  2010  2018  2022 
ฟุตบอลชิงแชมป์แห่งชาติยุโรป:  สรุป  1964  1984  1988  1992  1996  2000  2004  2012  2020 
วัฒนธรรม:  การแข่งขันกับสวีเดน ฟุตบอลชิงแชมป์แห่งชาติยุโรป 2008 รอบคัดเลือกที่ถูกยกเลิก  Roligan  Landsholdet  ภัยพิบัติทางอากาศ ค.ศ. 1960  นัดที่สำคัญ 
ทีมชาติอื่น ๆ:  ชาย ไม่เกิน 17 ปี  ไม่เกิน 19 ปี  ไม่เกิน 21 ปี  เดนิชลีก XI  หญิง ไม่เกิน 17 ปี  ไม่เกิน 19 ปี
วัดหนองกระพี้

| วัดหนองกระพี้ |
| --- | --- |

ที่ตั้ง: ตำบลบ้านหลวง อำเภอดอนตูม จังหวัดนครปฐม
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อดำ
เจ้าอาวาส: พระใบฎีกา นิคม จิตฺตทนฺโต
 สถานีย่อยพระพุทธศาสนา
วัดหนองกระพี้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านหลวง อำเภอดอนตูม จังหวัดนครปฐม
ประวัติเล่ากันต่อมาว่ามีพระภิกษุมาพำนักอยู่ใกล้หนองน้ำ มีต้นกระพี้ขึ้นอยู่ใกล้หนองน้ำ ชาวบ้านจึงนำหญ้าคามาสร้างที่พักให้ ตั้งแต่ปี พ.ศ. 2337 และต่อมาก็ได้สร้างเป็นวัดขึ้น เรียกว่า "วัดหนองกระพี้" ตามสภาพท้องที่ที่มีต้นกระพี้มากบริเวณหนองน้ำ เรียกชื่อนี้มาจนถึงปัจจุบัน ปูชนียวัตถุที่สำคัญของวัด คือ องค์หลวงพ่อดำศักดิ์สิทธิ์ ประดิษฐานอยู่ในวิหารหลวงพ่อดำ วัดได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
รายนามเจ้าอาวาส

พระภิกษุคนทา พ.ศ. 2337–2344
พระภิกษุกันยา  พ.ศ. 2345–2351
พระอาจารย์เสา พ.ศ. 2352–2372
พระภิกษุชา พ.ศ. 2373
พระภิกษุฉิม ภูจำปา พ.ศ. 2373–2378
พระภิกษุทา พ.ศ. 2379–2385
พระภิกษุม่อม พ.ศ. 2386–2390
พระอาจารย์ทุม พ.ศ. 2391–2398
พระอาจารย์เพชร พ.ศ. 2399–2413
พระภิกษุฉิม ภูจำปา พ.ศ. 2414–2420
พระภิกษุฝาด สารแดง พ.ศ. 2421–2425
พระภิกษุผูก เนียมเกาะเพชร พ.ศ. 2426–2431
พระภิกษุจันทร์ พ.ศ. 2432–2433
พระภิกษุบุญ พ.ศ. 2434–2436
พระภิกษุป่อ พ.ศ. 2437–2444
พระภิกษุสอน สารแดง พ.ศ. 2445–2449
พระภิกษุแดง สุวรรณประเสริฐ พ.ศ. 2450–2452
พระภิกษุคำ ห้วยบุญ พ.ศ. 2453–2454
พระภิกษุจอน พ.ศ. 2455–2457
พระภิกษุมา พ.ศ. 2458–2460
พระภิกษุกุ๋ย มีพันธ์ศรี พ.ศ. 2461–2463
พระภิกษุมี มีรอด พ.ศ. 2464–2466
พระอาจารย์แทน หาเชียว พ.ศ. 2467–2490
พระอาจารย์อรุณ มีพันธ์ศรี พ.ศ. 2491–2500
พระภิกษุขำ มิ่งสงฆ์ พ.ศ. 2501–2502
พระภิกษุเสี้ยว พันธ์ทอง พ.ศ. 2503–2507
พระภิกษุจั่น พันทา พ.ศ. 2508–2509–
พระมหาสุพจน์ พ.ศ. 2510–2511
พระภิกษุจั่น พันทา พ.ศ. 2512–2515
พระภิกษุจิระ เผ่าผาง พ.ศ. 2516–2517
พระภิกษุสุวรรณ ติ่งตา พ.ศ. 2518–2519
พระอธิการสุรินทร์ ขนฺติสาโร พ.ศ. 2520–2530
พระครูอาทรธรรมประโชต (ชัยวัฒิ โชติวโร) พ.ศ. 2531–2542
พระอธิการยุทธนา ติสรโณ พ.ศ. 2543–2548
พระครูประสิทธิคุณากร พ.ศ. 2549–2549
พระอธิการศุภสวัสดิ์ รกฺขิโต พ.ศ. 2549–2556
พระใบฎีกา นิคม จิตฺตทนฺโต พ.ศ. 2556–
สะพานรึงรา

39°2′2″N 125°45′53″E﻿ / ﻿39.03389°N 125.76472°E﻿ / 39.03389; 125.76472
| สะพานรึงรา |
| --- | --- |
릉라교

ข้าม: แม่น้ำแทดง
ที่ตั้ง: เปียงยาง  เกาหลีเหนือ
ข้อมูลจำเพาะ
วัสดุ: คอนกรีต
ความยาว: 1,070 เมตร
จำนวนตอม่อ: 7
ประวัติ
วันสร้างเสร็จ: พ.ศ. 2531
ที่ตั้ง

สะพานรึงรา (เกาหลี: 릉라교; ฮันจา: 綾羅橋; อาร์อาร์: Reungnagyo; เอ็มอาร์: Rŭngnagyo) หรือสำเนียงเกาหลีใต้ว่า สะพานนึงนา (เกาหลี: 능라교; ฮันจา: 綾羅橋; อาร์อาร์: Neungnagyo; เอ็มอาร์: Nŭngnagyo) เป็นสะพานข้ามแม่น้ำแทดงแห่งหนึ่งในเปียงยาง ประเทศเกาหลีเหนือ อยู่ระหว่างสะพานอกรยู กับสะพานช็องนยู เชื่อมต่อระหว่างเขตโมรันบงกับเขตแทดงกัง ตัวสะพานทอดผ่านยังข้ามผ่านเกาะรึงราที่อยู่กลางแม่น้ำอีกด้วย ความยาวทั้งหมด 1,070 เมตร สร้างเสร็จเมื่อ พ.ศ. 2531 ภาพของสะพานนี้ปรากฏในธนบัตร 500 วอน เมื่อ พ.ศ. 2535
วิหค จ๊อกกี้ยิม

| วิหค จ๊อกกี้ยิม |
| --- | --- |
เกิด: นายประสบ ใจเมือง 27 สิงหาคม พ.ศ. 2513
วิหค จ๊อกกี้ยิม หรือนายประสบ ใจเมือง เกิดเมื่อ 27 สิงหาคม พ.ศ. 2513 สถิติการชก 38 ครั้ง ชนะ 8 (น็อค 3) แพ้ 30
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นแบนตัมเวท WBO เมื่อ 30 เม.ย. 2540 แพ้คะแนน ดอนดอน คอนเซปชั่น (ฟิลิปปินส์) ที่ ฟิลิปปินส์
สวนสัตว์ลพบุรี

สวนสัตว์ลพบุรี
สวนสัตว์ลพบุรี หรือชื่อเดิมว่า สวนสัตว์สระแก้ว ตั้งอยู่ด้านหลังของโรงภาพยนตร์ทหารบก หรืออยู่จากอนุสาวรีย์จอมพล ป.พิบูลสงคราม ประมาณ 100 เมตร สวนสัตว์นี้สร้างขึ้นเมื่อปี พ.ศ. 2483 สมัยจอมพล ป.พิบูลสงคราม สัตว์ดาวเด่นขวัญใจคือลิงอุรังอุตัง
วัดพระบาทน้ำพุ

| วัดพระบาทน้ำพุ |
| --- | --- |
ซุ้มประตูวัดพระบาทน้ำพุ

ที่ตั้ง: ตำบลเขาสามยอด อำเภอเมืองลพบุรี จังหวัดลพบุรี
ประเภท: วัด
นิกาย: มหานิกาย
เจ้าอาวาส: พระราชวิสุทธิประชานาถ (อลงกต ติกฺขปญฺโญ)
ความพิเศษ: สถานรักษาผู้ป่วยโรคเอดส์ รอยพระพุทธบาท
 สถานีย่อยพระพุทธศาสนา
วัดพระบาทน้ำพุ หรือวัดพระพุทธบาทประทานพร เป็นวัดไทยตั้งอยู่เชิงเขาน้ำพุ หมู่ที่ 3 ตำบลเขาสามยอด อำเภอเมือง จังหวัดลพบุรี มีพระราชวิสุทธิประชานาถ (อลงกต ติกฺขปญฺโญ) เป็นเจ้าอาวาส วัดแห่งนี้รู้จักกันดีว่ามีรอยพระพุทธบาท เป็นสถานรักษาพักฟื้นผู้ติดเชื้อและผู้ป่วยโรคเอดส์ และเป็นที่ตั้งของมูลนิธิธรรมรักษ์
ข้อมูลวัด

วัดพระบาทน้ำพุมีสิ่งสำคัญในวัดได้แก่ รอยพระพุทธบาทถูกครอบอยู่ภายใต้มณฑปโดยอยู่ห่างจากอาคารสำนักงานมูลนิธิธรรมรักษ์ประมาณ 150 เมตร โครงการธรรมรักษ์นิเวศน์ที่ฟักฟื้นและรักษาสำหรับผู้ป่วยโรคเอดส์ระยะสุดท้ายที่อาจจะกล่าวได้ว่ามีขนาดใหญ่ที่สุดในโลก  ในอุโบสถมีพระประธานขนาดพระเพลากว้าง 20 เมตร ยาว 40 เมตร พร้อมด้วยพระอัครสาวก นอกจากนี้ในถ้ำบนเขาที่อยู่ในวัด ภายในมีหลวงพ่อดำ ปางมารวิชัยสมัยอยุธยาและพระโพธิสัตว์ 9 องค์ส่วนบนยอดภูเขาพระอุทัยอโนโม สร้างหลวงพ่อขาวขึ้นเมื่อพ.ศ. 2523
บทบาทในฐานะสถานพยาบาลผู้ป่วยโรคเอดส์

วัดแห่งนี้เริ่มต้นรับรักษาและฟักฟื้นผู้ติดเชื้อและผู้ป่วยโรคเอดส์ครั้งแรกเมื่อ พ.ศ. 2535 และดำเนินการต่อเนื่องมาจนถึงปัจจุบัน ผู้ริเริ่มโครงการคือเจ้าอาวาส พระราชวิสุทธิประชานาถ (อลงกต ติกฺขปญฺโญ) การดำเนินการเกี่ยวกับโรคเอดส์มีสองส่วน ส่วนแรกคือรับดูแลรักษาผู้ติดเชื้อ และผู้ป่วยโรคเอดส์ทั่วไปจากทั่วประเทศ ส่วนที่สองคือการรับอุปการะเด็กกำพร้าที่ได้รับผลกระทบโรคเอดส์จากบิดามารดา ทั้งสองส่วนอยู่ในการดูแลของวัดประมาณ 2,000 คน แบ่งเป็นเด็กประมาณ 1,300 คน ในแต่ละเดือนวัดจะมีค่าใช้จ่ายประมาณ 4 ล้านบาท เป็นค่าใช้จ่ายในส่วนของค่าอาหาร ยารักษาโรค ค่าบริหารจัดการภายในวัด และค่าเผาศพ ปัจจุบันได้รับเงินสนับสนุนจากรัฐบาลไทยเดือนละ 100,000 บาท ส่วนที่เหลือเป็นการรับบริจาคจากผู้มีจิตศรัทธา ส่วนยาต้านไวรัสเอดส์และอาสาสมัครได้รับการสนับสนุนจากต่างประเทศ
วิกฤตทางการเงินที่เกิดขึ้น

ปัญหาทางการเงินของวัด เนื่องจากเงินทุนโดยเฉพาะที่ใช้เป็นค่ารักษาพยาบาลนั้นไม่เพียงพอ ได้เกิดขึ้นสองครั้งด้วยกัน โดยครั้งแรกเกิดขึ้นในช่วงวิกฤตทางการเงินในประเทศไทย พ.ศ. 2540 แต่หลังจากได้รับการบริจาคเพิ่มมากขึ้น ทางวัดขึ้นสามารถผ่านวิกฤตนี้ไปได้ อีกครั้งใน พ.ศ. 2549 เนื่องจากสภาพเศรษฐกิจที่ถดถอย และวิกฤตราคาน้ำมันเป็นเหตุให้ยอดเงินบริจาคลดลง อีกทั้งค่าใช้จ่ายสูงขึ้นเนื่องจากราคาที่น้ำมันที่ปรับตัวสูงขึ้นอย่างรวดเร็ว ทำให้วัดมีเงินไม่พอเพียงกับค่าใช้จ่าย แต่ด้วยการประชาสัมพันธ์ข่าวทั้งในประเทศและต่างประเทศทำให้ทางวัดได้รับการบริจาคจนสามารถพ้นวิกฤตทางการเงินไปได้อีกครั้งหนึ่ง
แหล่งข้อมูลอื่น

เว็บไซต์ทางการของวัด (อังกฤษ)
สถานเก็บศพ

หนึ่งในทางเข้าสถานเก็บศพวิกตอเรียพับลิก ในฮ่องกง (域多利亞公眾殮房)
สถานเก็บศพ เป็นสถานที่ใช้เก็บศพมนุษย์ในระหว่างรอระบุตัวตนหรือผ่าตัดชันสูตรพลิกศพ หรือกำจัดทิ้งโดยการฝังศพ การฌาปนกิจ หรือวิธีการอื่น ๆ ในสมัยใหม่ ศพต่าง ๆ จะถูกแช่เย็นไว้เพื่อชะลอการเน่าเปื่อย
สงครามสืบราชบัลลังก์โปแลนด์

สงครามสืบราชบัลลังก์โปแลนด์ (ค.ศ. 1733 - 1738) เป็นสงครามครั้งใหญ่ของชาวยุโรปซึ่งปะทุขึ้นจากสงครามกลางเมืองในประเทศโปแลนด์ อันมีสาเหตุสืบเนื่องมาจากการสืบราชสมบัติต่อจากพระเจ้าออกุสตุสที่ 2 แห่งโปแลนด์ ความขัดแย้งดังกล่าวได้ขยายเป็นวงกว้างจากการที่ชาติมหาอำนาจยุโรปต่างให้การสนับสนุนคู่ขัดแย้งแต่ละฝ่ายโดยมุ่งหวังเรื่องผลประโยชน์แห่งชาติของตนเองเป็นหลัก  ฝรั่งเศสและสเปน ซึ่งเป็นชาติที่มีกษัตริย์ผู้ปกครองจากราชวงศ์บูร์บงร่วมกัน พยายามทดสอบกำลังอำนาจของราชวงศ์ฮับส์บูร์กแห่งออสเตรียที่มีอยู่ในยุโรปตะวันตก ราชอาณาจักรปรัสเซียเองก็ทำเช่นเดียวกัน ขณะที่ฝ่ายซัคเซินและรัสเซียได้เคลื่อนพลเพื่อสนับสนุนชัยชนะของโปแลนด์ในตอนท้าย  การสู้รบที่เกิดขึ้นไม่กี่ครั้งในโปแลนด์ได้นำผลไปสู่การขึ้นเสวยราชสมบัติของออกุสตุสที่ 3 ซึ่งเป็นผู้ฝักใฝ่รัสเซียและซัคเซิน โดยได้รับการสนับสนุนทางการเมืองจากราชวงศ์ฮับส์บูร์ก
แหล่งข้อมูลอื่น

สงครามสืบราชสมบัติโปลันด์ (ฉบับภาษาอังกฤษ) พระราชนิพนธ์ในพระบาทสมเด็จพระมงกุฎเกล้าเจ้าอยู่หัว
สงครามสืบราชสมบัติโปลันด์ (ฉบับแปลภาษาไทย) พระราชนิพนธ์ในพระบาทสมเด็จพระมงกุฎเกล้าเจ้าอยู่หัว แปลโดย พระยาบุรีนวราษฐ์ (ชวน สิงหเสนี)
เอกสารภาษาเยอรมันเกี่ยวกับสงครามสืบราชบัลลังก์โปแลนด์
สวนสัตว์รากูนัน

สวนสัตว์รากูน่า ตั้งอยู่ที่ Pasar Minggu, จาการ์ตาตอนใต้, ประเทศอินโดนีเซีย. สวนสัตว์นี้เริ่มเป็นที่ยอมรับเมื่อปี 1864 มีสัตว์ป่าและสัตว์ปีกมากมายหลายอย่าง
ดูเพิ่ม

Ragunan at Waza.org เก็บถาวร 2007-03-12 ที่ เวย์แบ็กแมชชีน
ศาลหลักเมืองผิงเหยา

ศาลหลักเมืองผิงเหยา (จีนตัวย่อ: 平遙城隍廟; จีนตัวเต็ม: 平遥城隍庙; พินอิน: Píngyáo Chéng Huáng miào) เป็นศาลเจ้าจีนในลัทธิเต๋า ณ เมืองโบราณผิงเหยา มณฑลชานซี ประเทศจีน
ศาลเทพารักษ์แห่งประกอบด้วยตำหนักสามหลังบนฐานไพทีพื้นที่เดียวกัน โดยครอบคลุมพื้นที่กว่า 7,300 ตารางเมตร
แท่นเทพประธานหลักศาลเจ้า คือเจ้าพ่อเจ้าแม่หลักเมือง
ประวัติ

ศาลเจ้าแห่งนี้สร้างขึ้นในสมัยราชวงศ์ซ่ง (ค.ศ. 960–1279) ภายในพื้นที่ของศาลเจ้าได้รับการบูรณะครั้งใหญ่สองครั้งเนื่องจากไฟไหม้ใน ค.ศ. 1544 และใน ค.ศ. 1859 ในสมัยรัชกาลจักรพรรดิเสียนเฟิงได้เกิดเหตุอัคคีภัยอันได้ทำลายตำหนักส่วนใหญ่ ต่อมาใน ค.ศ. 1864 เหล่าชาวบ้านและพ่อค้าได้ร่วมกันสร้างบูรณะศาลเจ้านี้ขึ้นใหม่ตามแบบแปลนโครงสร้างเดิมสมัยราชวงศ์ซ่งโดยมีอิทธิพลของสไตล์สมัยราชวงศ์ชิงอยู่ด้วย
สถาปัตยกรรม

โดยศาลเจ้าแห่งนี้มีตำหนักหลายที่ ได้แก่
ศาลเทพารักษ์เจ้าพ่อเจ้าแม่หลักเมือง
มีการสร้างเสริมเพิ่มหลายหลังสำหรับเจ้าพ่อเจ้าแม่หลักเมืองในศาลหลักเมือง โรงงิ้ว และศาลเทพบริวารพิพากษา
ศาลเทพแห่งโชคลาภ
ตำหนักอุทิศถวายแด่เทพเจ้าแห่งโชคลาภทรัพย์สมบัติเงินทอง ไฉ่สิ่งเอี้ย ซึ่งในตำหนักนี้มีเทวรูปอุทิศถวายมากมาย
ศาลเจ้าพ่อเจ้าแม่เตาไฟ
อุทิศแด่เจ้าพ่อเจ้าแม่เตาไฟ
ดูเพิ่ม

เจ้าคงคา
เทวรูปจีน
เทวดารักษาเตาไฟ
เจ้าพ่อเจ้าแม่เตาไฟ
เจ้าแม่ส่งบุตร
เจ้าแม่เร่งกำเนิด
สวรรค์เบี่ยง (ละครโทรทัศน์ปี พ.ศ. 2551)

| สวรรค์เบี่ยง |
| --- | --- |
เป็นที่รู้จักกันในชื่อ: Paradise Diversion
แนว: Drama Romance
สร้างโดย: ละครไท
บทประพันธ์: กฤษณา อโศกสิน
บทละครโทรทัศน์: ณัฐิยา ศิรกรวิไล
กำกับโดย: อำไพพร จิตต์ไม่งง
นักแสดง: ธีรเดช วงศ์พัวพันธ์ แอน ทองประสม ณัฐริกา ธรรมปรีดานันท์ หลุยส์ สก๊อต เจนสุดา ปานโต
ดนตรีแก่นเรื่องเปิด: สิ้นสุดสักที – ปนัดดา เรืองวุฒิ
ดนตรีแก่นเรื่องปิด: จุดอ่อนของฉันอยู่ที่หัวใจ – ปองศักดิ์ รัตนพงษ์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 12
การผลิต
ผู้จัดละคร: หทัยรัตน์ อมตวณิชย์
ควบคุมงานสร้าง: หทัยรัตน์ อมตวณิชย์
ออกอากาศ
สถานีโทรทัศน์: ช่อง 3
ออกอากาศ: 27 มีนาคม 2551 (2551-03-27) – 7 พฤษภาคม 2551 (2551-05-07)
สวรรค์เบี่ยง เป็นละครโทรทัศน์ไทยปี 2551 ที่กำกับโดยอำไพพร จิตต์ไม่งง นำแสดงโดยธีรเดช วงศ์พัวพันธ์, แอน ทองประสม, ณัฐริกา ธรรมปรีดานันท์, หลุยส์ สก๊อต และเจนสุดา ปานโต ออกอากาศทางช่อง 3 ทุกวันพุธและพฤหัสบดี เวลา 20.30–22.30 น. ระหว่างวันที่ 27 มีนาคม ถึง 7 พฤษภาคม 2551
ละครเรื่องสวรรค์เบี่ยงฉบับปี 2551 เป็นฉบับที่ได้รับความนิยมอย่างมากโดยสามารถทำเรตติ้งเฉลี่ยทั้งเรื่องสูงถึง 14.6 ขณะที่ในตอนจบสามารถทำเรตติ้งสูงถึง 21.1 นอกจากนี้ยังได้เดือนเต็ม สาลิตุล ผู้รับบท นาริน ในฉบับละครโทรทัศน์เมื่อปี 2521 มารับบท ลาวัณย์ แม่ของ ลีลา นาริน และเริ่มฤกษ์
นักแสดง

| นักแสดง | แสดงเป็น | ประวัติตัวละคร |
| --- | --- | --- |
| ธีรเดช วงศ์พัวพันธ์ | คาวี วรวัฒน์ | บุตรชายของคุณคิดกับภรรยาคนแรก พ่อของเขามีภรรยามากมายหลังจากที่แม่ของเขาเสียชีวิต เขาเริ่มเกลียดชังพ่อ และทำให้เขากลายเป็นคนเย็นชา เย่อหยิ่ง และไม่สนใจใคร แต่เขายังคงมีความสัมพันธ์ที่ดีกับ แพท อดีตแฟนสาว และ แซม เพื่อนสนิทของเขา หลังจากพบกับนาริน เขาเริ่มตกหลุมรักเธอและกลับมาเป็นคนจิตใจดีอีกครั้ง แม้ในตอนแรกเขาจะพยายามแบล็กเมล์และใช้ประโยชน์จากนารินเพื่อแก้แค้น ลีลา พี่สาวของนารินและภรรยาใหม่ของพ่อที่แอบมีใจให้เขา |
| แอน ทองประสม | นาริน โสภณรัตน์ | เป็นน้องสาวสุดที่รักของ ลีลา เธอเป็นคนเดียวที่กล้าต่อปากต่อคำกับคาวี แต่หลังจากคาวีข่มขืนเธอและเธอตั้งท้องลูกของพวกเขา นารินก็ตัดสินใจห่างเหินจากครอบครัวของเธอ เพื่อไม่ให้พวกเขาเป็นกังวล เมื่อคาวีเริ่มตามง้อเธอและพยายามเปลี่ยนแปลงตัวเองเพื่อเธอและลูก นารินเริ่มตกหลุมรักนิสัยที่อ่อนโยนของคาวี |
| ณัฐริกา ธรรมปรีดานันท์ | ลีลา โสภณรัตน์/ลีลา วรวัฒน์ | พี่สาวคนโตของนาริน ภรรยาใหม่ของคุณคิด เธอมีใจให้กับคาวีลูกชายคนเดียวของคุณคิด และต้องการแก้แค้นคาวีหลังจากที่เขาทำให้เธอต้องอับอายต่อหน้าผู้คนจำนวนมากจนเกิดอุบัติเหตุ หลังจากลีลารู้ว่าคาวีหลอกใช้น้องสาวของเธอเพื่อแก้แค้น เธอรู้สึกหึงหวงนารินเล็กน้อย แต่เกลียดคาวีมากขึ้นที่ทำไม่ดีกับน้องสาวของเธอ ในตอนท้ายเรื่อง เมื่อรู้ว่านารินตั้งท้องลูกของคาวี เธอกับคาวีก็กลับมาคืนดีกัน และเธอยังช่วยให้เขากลับมาสานสัมพันธ์กับนารินได้สำเร็จ |
สถานีอัมปัง

สถานีอัมปัง (อังกฤษ: Ampang LRT station) เป็นสถานีรถไฟฟ้ารางเบา สายอัมปัง ตั้งอยู่ในรัฐเซอลาโงร์ ประเทศมาเลเซีย ดำเนินการโดยบริษัท รถไฟเร็วกัวลาลัมเปอร์ (แรพิดเรล) เป็นสถานีปลายทางฝั่งตะวันออกของสาย ตัวสถานีเปิดทำการพร้อมกับอีก 17 สถานีที่เหลือของสาย ในวันที่ 16 ธันวาคม 1996 โดยสถานีนี้มีศูนย์ซ่อมบำรุงรถไฟฟ้าด้วย
หญ้าเหงาหลับ

| หญ้าเหงาหลับ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Stipa
สปีชีส์:: S.  vaseyi
ชื่อทวินาม
Stipa vaseyi 

หญ้าเหงาหลับ ชื่อวิทยาศาสตร์:  Stipa vaseyi เป็นพืชในวงศ์ Poaceae เป็นหญ้าอายุหลายปี ทรงพุ่มสวยงาม พบในประเทศสหรัฐอเมริกา และประเทศเม็กซิโก มีฤทธิ์ทำให้เซื่องซึม
วิหคอมตะ

วิหคอมตะหงส์สวรรค์เก้า เป็นเทพพลัง หรือเรียกให้ถูกต้องควรเรียกว่า เทพพลังวิหคอมตะหงส์สวรรค์เก้า
ผู้คิดค้นพลังยุทธ์ ลมปราณ

เทพราชาอัคคี เป็นหนึ่งในเทพราชาของตำนานเทพที่กำเนิดจากหินห้าสี มีนิสัยยโสโอหัง แต่สุดท้ายพ่ายแพ่แก่เง๊กเซียนฮ่องเต้จนฆ่าตัวตายที่ภูเขาไฟทางทิศใต้ แต่วิญญาณของเขากลับเป็น "วิหคอมตะ"ที่ชาวดินแดนตอนกลางเรียกว่า "หงส์อัคคี" เขาได้เกิดใหม่อีกครั้งและคิดค้นวรยุทธ์ "เพลงพลังวิหคอมตะ"และ"หงส์สวรรค์เก้า"
วรยุทธ์หงส์สวรรค์เก้าแห่ง เพลงพลังวิหคอมตะ ซึ่งมีทั้งหมด 9 ชั้น
ชั้นที่ 1 พญาครุฑหักปี
ชั้นที่ 2 พยัคฆ์ขาวถลกหนัง
ชั้นที่ 3 เทพกระเรียนตัดหัว
ชั้นที่ 4 เทพวานรแล่เนื้อ
ชั้นที่ 5 ช้างกระชากงา
ชั้นที่ 6 เต่าแยกกระดอง
ชั้นที่ 7 กิเลนแยกศพ
ชั้นที่ 8 มังกรสะบั้นเขา
ชั้นที่ 9 พญาหงส์ไร้เทียมทาน
ดูเพิ่ม

เทพอัคคี
สมัยใหม่

กาลิเลโอ กาลิเลอี บิดาแห่งวิทยาศาสตร์สมัยใหม่
สมัยใหม่ เป็นช่วงเวลาหนึ่งของอารยธรรมต่าง ๆ ซึ่งในช่วงนี้ อารยธรรมนั้น ๆ จะเริ่มมีการนำเทคโนโลยีเข้ามาใช้ เริ่มมีแนวคิดที่ยึดหลักความจริง หลุดพ้นจากความเชื่องมงายหลายอย่างในอดีต
นักวิชาการได้กำหนดช่วงเวลาที่เป็น "สมัยใหม่" ของสากลโลกไว้ให้เป็นช่วง ค.ศ. 1453-ค.ศ. 1945 โดยเริ่มนับจากการล่มสลายของจักรวรรดิไบแซนไทน์และสิ้นสุดลงหลังสงครามโลกครั้งที่สองยุติ
นับตั้งแต่สมัยกลางตอนปลายเป็นต้นมา ผู้คนเริ่มสงสัยในความเชื่อและเนื้อหาตำราเรียนแบบเก่า ๆ ที่เชื่อกันมายาวนาน และไม่นาน ความเชื่อเก่า ๆ และอำนาจการปกครองที่เด็ดขาดของศาสนจักรเริ่มเสื่อมถอยลง ผู้คนเริ่มเชื่อว่ามนุษย์สามารถลิขิตชีวิตของตนได้ด้วยการกระทำของตนเอง จึงเริ่มดิ้นรนเพื่อชีวิตที่ดีกว่า และมีการคิดค้นทฤษฎี สิ่งประดิษฐ์ รวมไปถึงศิลปะขึ้นมากมาย ทำให้เข้าสู่สมัยใหม่ในที่สุด
ยุคฟื้นฟูศิลปวิทยา เป็นช่วงเวลาหนึ่งที่อยู่ในช่วงปลายสมัยกลางถึงต้นสมัยใหม่ ซึ่งการเริ่มต้นของยุคฟื้นฟูศิลปวิทยาในช่วงปลายสมัยกลาง เป็นปัจจัยสำคัญที่ชักนำโลกเข้าสู่สมัยใหม่ คือ วิทยาการต่าง ๆ จากโรมัน เริ่มถูกฟื้นฟูขึ้นมาและแผ่กระจายไปในแถบยุโรป
เทคโนโลยีถูกพัฒนาขึ้นเรื่อย ๆ จนในช่วงปลายของสมัยใหม่ วิทยาการถูกใช้ไปในทางการเข่นฆ่ากันเองของมนุษย์ เกิดสงครามโลก สังหารผู้คนไปหลายสิบล้านคน จนในที่สุดก็มีการตระหนักถึงการใช้วิทยาการอย่างถูกทาง และมีการควบคุมเทคโนโลยีที่อาจก่ออันตราย แต่ในขณะเดียวกันก็มีการพัฒนาเทคโนโลยีขึ้นอย่างต่อเนื่อง ส่งผลให้สมัยใหม่สิ้นสุดลง และเข้าสู่ สมัยปัจจุบัน ตั้งแต่ ค.ศ. 1945 เป็นต้นมา
| ก่อนหน้า |  | สมัยใหม่ |  | ถัดไป |
| --- | --- | --- | --- | --- |
| สมัยกลาง |  | ช่วงเวลาทางประวัติศาสตร์สากล   (ค.ศ. 1453 - 1945) |  | สมัยปัจจุบัน |
สงครามเพลง (ภาพยนตร์ไทยปี พ.ศ. 2526)

| สงครามเพลง |
| --- | --- |
กำกับ: ฉลอง ภักดีวิจิตร
เขียนบท: ฉลอง ภักดีวิจิตร
อำนวยการสร้าง: ฉลอง ภักดีวิจิตร
นักแสดงนำ: ธีรพงศ์ เหลียวรักวงศ์ เนาวรัตน์ ยุกตะนันท์ ยอดรัก สลักใจ พุ่มพวง ดวงจันทร์  กรุง ศรีวิไล ธิติมา สังขพิทักษ์
เพลงประกอบ: ห่มฟางต่างผ้า – ยอดรัก สลักใจ เมื่อใดฉันไร้รัก – เศรษฐา ศิระฉายา
วันฉาย: 29 เมษายน พ.ศ. 2526
ประเทศ: ไทย
ภาษา: ไทย
สงครามเพลง  เป็นภาพยนตร์ว่าด้วยธุรกิจเพลง กำกับภาพยนตร์โดย ฉลอง ภักดีวิจิตร ออกฉายเมื่อวันที่ 29 เมษายน พ.ศ. 2526 สร้างโดย บางกอกการภาพยนตร์ ของ ฉลอง ภักดีวิจิตร นำแสดงโดย ธีรพงศ์ เหลียวรักวงศ์ , เนาวรัตน์ ยุกตะนันท์ , ยอดรัก สลักใจ , เศรษฐา ศิระฉายา , พุ่มพวง ดวงจันทร์ , กรุง ศรีวิไล ,  พิงค์แพนเตอร์ , ฮอตเปปเปอร์ , มานพ อัศวเทพ , ฤทธิ์ ลือชา , รณ ฤทธิชัย , สายัณห์ จันทรวิบูลย์ , ธิติมา สังขพิทักษ์ และ ดาวใต้ เมืองตรัง  ภาพยนตร์ดังกล่าวยังเป็นผลงานการแสดงเรื่องแรกของพุ่มพวง ดวงจันทร์ด้วย หลังจากในปี พ.ศ. 2533 สงครามเพลงก็ได้ถูกนำมาสร้างในภาค 2 สงครามเพลงแผน 2 นำแสดงโดย  สรพงศ์ ชาตรี, สามารถ พยัคฆ์อรุณ, ทิพย์ ธรรมศิริ, ตรีรัก รักการดี สร้างโดย บางกอกเอ็นเตอร์ไพรส์ โดย ธนารุ่งโรจน์ กำกับการแสดงโดย สายัณห์ จันทรวิบูลย์ ออกฉายครั้งแรกวันที่ 15 กันยายน พ.ศ. 2533
ต่อมาภาพยนตร์เรื่องนี้ได้ถูกนำมาสร้างเป็นละครโทรทัศน์และได้มีพิธีบวงสรวงในปี พ.ศ. 2558 กำกับการแสดงโดย กัญจน์ ภักดีวิจิตร ลูกชายคนเล็กของฉลอง ภักดีวิจิตรมีนักแสดงนำอาทิ ชนาธิป โพธิ์ทองคำ ลักษณ์นารา เปี้ยทา เปาวลี พรพิมล สมชาย เข็มกลัด และ เต๋า ภูศิลป์
เรื่องย่อ

เรื่องราวการขับเคี่ยวแข่งขันทางธุรกิจระหว่างสองค่ายเพลง ที่ห้ำหั่นกันอย่างเอาเป็นเอาตาย ชิงไหวชิงพริบ งัดกลยุทธ์นานามาสู้กัน หรือเรียกสั้นๆ ว่าสงครามเพลง ซึ่งมีทั้งเพลงลูกทุ่ง ลูกกรุง ที่สุดเมื่อเหนื่อยหนักหมดแรง จึงไม่มีใครเป็นผู้ชนะ
รายชื่อภาพยนตร์ไทย พ.ศ. 2557

| ด ค กรายชื่อภาพยนตร์ไทยตามปีที่ออกฉาย |
| --- | --- |
 2466  2467  2468  2469  2470  2471  2472  2473  2474  2475  2476  2477  2478  2479  2480  2481  2482  2483  2484  2485  2486  2487  2488  2489  2490  2491  2492  2493  2494  2495  2496  2497  2498  2499  2500  2501  2502  2503  2504  2505  2506  2507  2508  2509  2510  2511  2512  2513  2514  2515  2516  2517  2518  2519  2520  2521  2522  2523  2524  2525  2526  2527  2528  2529  2530  2531  2532  2533  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563  2564  2565  2566  2567
หญ้าเข็มมรกต

| หญ้าเข็มมรกต |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Stipa
สปีชีส์:: S.  viridula
ชื่อทวินาม
Stipa viridula 

หญ้าเข็มมรกต ชื่อวิทยาศาสตร์:  Stipa viridula เป็นพืชในวงศ์ Poaceae เป็นหญ้าอายุหลายปี ช่อดอกผอมสูง พบในแคนาดาและสหรัฐอเมริกา มีฤทธิ์ทำให้เซื่องซึม
สงครามสืบราชบัลลังก์

สงครามสืบราชบัลลังก์ หรือ  สงครามสืบราชสมบัติ (ภาษาอังกฤษ: War of Succession) คือสงครามที่เกิดจากความขัดแย้งเมื่อมึผู้มีสิทธิในการขึ้นครองบัลลังก์มีมากกว่าหนึ่งคน  ผู้มีสิทธิแต่ละคนก็จะมีกำลังหนุนและบางครั้งก็จะมีพันธมิตรจากต่างประเทศเข้าหนุนเพื่ออ้างอิงในสิทธิในการครองบัลลังก์  สงครามสืบราชบัลลังก์เป็นวลีที่มักจะใช้เรียกสงครามที่เกิดขึ้นในยุโรปหลายสงครามในคริสต์ศตวรรษที่ 18 และไม่จำเป็นจะต้องเป็นสงครามกลางเมืองเท่านั้นเช่นสงครามสืบราชบัลลังก์ออสเตรียซึ่งกลายมาเป็นสงครามระหว่างมหาอำนาจในทวีปยุโรปในคริสต์ศตวรรษที่ 18 สงครามสืบราชบัลลังก์ที่เป็นที่รู้จักกันก็ได้แก่:
สงคราม

สงครามสืบราชบัลลังก์ฟลานเดอร์ส-แฮนอลท์ (War of the Succession of Flanders and Hainault) , กลางคริสต์ศตวรรษที่ 13
สงครามสืบราชบัลลังก์บริตานี (Breton War of Succession) , ค.ศ. 1341-1364
สงครามสืบราชบัลลังก์คาสตีล (War of the Castilian Succession) , ค.ศ. 1475-1479
สงครามสืบราชบัลลังก์แลนด์ชุท (Landshut War of Succession) , ค.ศ. 1503-1505
สงครามสืบราชบัลลังก์สเปน (War of the Spanish Succession) , ค.ศ. 1701-1713
สงครามสืบราชบัลลังก์ออสเตรีย (War of the Austrian Succession) , ค.ศ. 1740-1748
สงครามสืบราชบัลลังก์โปแลนด์ (War of the Polish Succession) , ค.ศ. 1733-1738
สงครามสืบราชบัลลังก์บาวาเรีย (War of the Bavarian Succession) , ค.ศ. 1778-1779
บางครั้งก็อาจจะรวม:
สงครามสืบราชบัลลังก์อังกฤษ (War of the English Succession) , ค.ศ. 1688-1697 ซึ่งมักเป็นที่รู้จักในนาม สงครามมหาพันธมิตร (War of the Grand Alliance) หรือ สงครามพันธมิตรอ็อกสเบิร์ก (War of the League of Augsburg)
เมื่ออเล็กซานเดอร์มหาราชสิ้นพระชนม์ก็เกิดสงครามสืบราชบัลลังก์  - สงครามสืบราชบัลลังก์ไดอะโดคิ (Diadochi)
เกม

BattleTech สงครามสืบราชบัลลังก์ ค.ศ. 2784-3030
เกมสืบราชบัลลังก์ (The Succession Wars) เกิดขึ้นในจักรวาล Battle